CELEX: 62014TN0101
Language: et
Date: 2014-02-10 00:00:00
Title: Kohtuasi T-101/14: 10. veebruaril 2014 esitatud hagi – British Aggregates versus komisjon

14.4.2014   
            
            
               ET
            
            
               Euroopa Liidu Teataja
            
            
               C 112/52
            
         10. veebruaril 2014 esitatud hagi – British Aggregates versus komisjon
   (Kohtuasi T-101/14)
   2014/C 112/67
   Kohtumenetluse keel: inglise
   
      Pooled
   
   
      Hageja: British Aggregates Association (Lanark, Ühendkuningriik) (esindajad: advokaat L. Van den Hende ja solicitor L. Geary)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada ELTL artikli 263 alusel komisjoni 31. juuli 2013. aasta otsus C(2013) 4901 final (juhtum SA.34775 (ex N863/2001) – täitematerjali maks), mis avaldati Euroopa Liidu Teatajas 28. novembril 2013;
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et komisjon tegi ilmse hindamisvea, kui ta otsustas, et Finance Act 2001-st tulenevad kolm maksuvabastust ei too kaasa valikulisust ega seega kujuta endast riigiabi ELTL artikli 107 lõike 1 tähenduses.
            
         
               2.
            
            
               Teine väide, et komisjon ei ole esitanud vaidlustatud otsuse põhjendusi, nagu seda nõuab ELTL artikkel 296, kuna komisjon ei ole selgitanud, miks sarnaste olukordade erinev käsitlemine ei kujuta endast riigiabi. Lisaks on komisjoni esitatud põhjendused vaidlustatud otsusele vastukäivad.
            
         
               3.
            
            
               Kolmas väide, et komisjon on rikkunud oma kohustust alustada ELTL artikli 108 lõike 3 alusel ametlikku uurimismenetlust, kuna tegemist ei ole juhtumiga, kus komisjonil oleks võimalik asja põhjalikult analüüsimata jõuda kindlale järeldusele, et meede ei too kaasa abi andmist.